THAI ใจชื้น งบ Q3 ขาดทุนลดลง 84% หลังบริหารความเสี่ยงราคาน้ำมันได้ดีขึ้น
THAI ใจชื้น งบ Q3/59 ขาดทุนลดลง 84% มาที่ 1.60 พันลบ. จากปีก่อนขาดทุน 9.90 พันลบ. เหตุน้ำมันลด-บริหารความเสี่ยงราคาน้ำมันได้ดีขึ้น ขณะที่งวด 9 เดือนมีกำไร 1.48 พันลบ. จากปีก่อนขาดทุน 1.81 หมื่นลบ.
11 พ.ย. 2559

บริษัท การบินไทย จำกัด (มหาชน) หรือ THAI รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีผลขาดทุนสุทธิ 1.60 พันล้านบาท หรือขาดทุนสุทธิ 0.73 บาทต่อหุ้น ลดลง 84% จากช่วงเดียวกันของปีก่อนมีผลขาดทุนสุทธิ 9.90 พันล้านบาท หรือขาดทุนสุทธิ 4.54 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนลดลงเนื่องจากค่าน้ำมันลดลงและบริษัทมีการบริหารความเสี่ยงราคาน้ำมันได้ดีขึ้น-มีกำไรจากอัตราแลกเปลี่ยนเงินตราต่างประเทศ 120 ล้านบาท
ขณะที่ ผลการดำเนินงานช่วง 9 เดือนแรกมีกำไรสุทธิ 1.48 พันล้านบาท หรือ 0.68 บาทต่อหุ้น จากช่วงเดียวกันของปีก่อนมีผลขาดทุนสุทธิ 1.81 หมื่นล้านบาท หรือ 8.30 บาทต่อหุ้น